ངར་ཀླུད་སྐྱེལ་མཁན་ཕོ་མོ་གཉིས་པོས་རང་གི་ཁང་པའི་སྒོ་ཁར་སླེབས་རྗེས་ལམ་སེང་སྒོ་མ་འཛུལ་བར་ཁྱིམ་ནང་ཡོད་པའི་མི་རྣམས་ལ་ཁོ་རང་གཉིས་ཕྱོགས་གཞན་ནས་ཡོང་བའི་མི་ཡིན་ཁུལ་གྱིས་སྐད་གཏོང་དགོས་པ་དང་ནང་མི་ཞིག་མར་ཡོང་སྟེ་སྒོའི་རྒྱབ་ནས་ཁྱེད་ཚོ་གང་ནས་ཡོང་བ་ཡིན།ད་ཆ་གང་དུ་འགྲོ་མཁན་ཡིན་ཞེས་སྐད་ཆ་འདྲི་དགོས་པ་དང་།སྒོའི་ཕྱི་ན་ཡོད་པའི་མི་དེ་གཉིས་ཀྱིས་ང་གཉིས་དགའ་པོ་གཞུང་ནས་ཡོང་བ་ཡིན།ད་ཆ་སྐྱིད་པོ་གཞུང་ལ་འགྲོ་མཁན་ཡིན་པས་དོ་ནུབ་གནས་ཚང་ཞིག་གཡར་རོགས་ཞེས་ཞུ་དགོས་པ་དང་།སྒོའི་རྒྱབ་ཏུ་ཡོད་པའི་མི་དེས་ཁོ་གཉིས་ནང་དུ་ཡོང་ཆོག་པའི་མོས་མཐུན་བྱས་རྗེས་གཞི་ནས་ནང་མི་ལྷན་འཛོམས་ཐོག་སླར་ཡང་ཐུག་པ་བཏུང་བའི་ལུགས་སྲོལ་དོན་སྙིང་ལྡན་པ་ཞིག་གཏོང་བཞིན་འདུག།